《参高亭 其一》
明代·张元祯

称得斯亭万古名，光荣谁是贵公卿。连甍蜗角无宽窄，九鼎鸿毛有重轻。

山月上来风自好，穴龙潜处水偏清。登临多少难言趣，独是吾人会此情。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。